Baguio City -- Naiparang iti RTC Branch 4 iti korte ni presiding Judge Mia Joy Ollares-Cawed ti sangapulo ket siam a saksi iti nadara a Kayang Massacre idi Abril 6, 2014 a nakatayan ti lima nga indibidual
Malaksid iti pannakaiparang dagiti nasao a saksi, naiparang pay ti limapulo ket dua nga ebidensia kontra iti suspek a ni Philip Tolentino Avino alyas Michael Geronimo a sumangsango iti kaso a 5 counts of murder
Naiparang dagiti nasao a saksi ken ebidensia iti naipatungpal a pre-trial para iti madagdagus a pannakarisut ti nasao a kaso
Saan a nangipaay iti aniaman a komento ti agsumbangir a benneg iti napasamak a pre-trial
Kinuna ni Prosecutor Maria Nenita Opiana, legal counsel dagiti biktima a saan pay a mangipaay iti aniaman a komento tapno saan a mapektaran ti proseso ti kaso
Malaksid iti dayta, mangnamnama ni Opiana a nalagda dagiti ebidensia kontra iti suspek
Kabayatanna, maipatungpal ti umuna a hearing ti kaso inton Hulyo 22 iti agdama a tawen.
Maipalagip nga idi Abril 6 iti agdama a tawen ket binagsobagsol ti suspek dagiti biktima a da John de
Guzman, agtawen iti pito, Raymond Delmundo, agtawen iti walo, Joey Nociete, agtawen iti siam, Jacqueline Kayle Nociete, agtawen iti sangapulo ket siam, kenni Jonalyn Luzano iti uneg ti maysa nga apartment ditoy siudad ti Baguio..
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn